
Nr._________/____________

PRIMĂRIA MUNICIPIULUI CÂMPINA
ANUNȚĂ
Primăria Municipiului Câmpina, cu sediul în municipiul Câmpina, Bulevardul Culturii, nr.18, județul Prahova, organizează concurs în vederea ocupării unei funcții de conducere vacantă, aparținând categoriei personalului contractual, în conformitate cu prevederile Hotărîrii Guvernului nr.1336/2022 pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, cu respectarea prevederilor Legii nr. 141/2025 privind unele măsuri fiscal-bugetare, după cum urmează:

SERVICIUL CULTURĂ
DENUMIREA POSTULUI: Șef Serviciu gradul II
NUMĂRUL POSTURILOR: 1 post 
NIVELUL POSTULUI: funcție de conducere
DURATA TIMPULUI DE LUCRU: 8 ore pe zi/40 de ore pe săptămână 
PERIOADA: nedeterminată

În vederea participării la concurs, candidații trebuie să îndeplinească cumulativ următoarele condiții:

I.Condiții generale:
Candidații trebuie să îndeplinească condiţiile prevăzute de Legea nr. 53/2003 - Codul muncii, republicată, cu modificările şi completările ulterioare, şi cerinţele specifice prevăzute la art. 542 alin. (1) şi (2) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare:
a)are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b)cunoaşte limba română, scris şi vorbit;	
c)are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;
d)are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e)îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f)nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g)nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h)nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

II. Condiții specifice:
Studii de specialitate: Studii universitare de licențǎ absolvite cu diploma de licențǎ sau echivalentǎ  în ramura de știință: ”Studii culturale”, ”Sociologie”, ”Științe ale comunicării”, ”Filologie”,”Arte”; ”Științe economice”, ”Economie și afaceri internaționale”, ”Management și administrație”. 
Studii universitare de master în domeniul administrației publice, management sau ȋn specialitatea studiilor necesare exercitǎrii funcției, absolvite cu diplomă sau cu diplomă echivalentă, conform prevederilor art.57 alin. (2) din Legea învățământului superior nr. 199/2023;
Vechime în specialitatea studiilor: minimum 5 ani;
Cunoaște cel puțin o limbă străină de circulație internațională ( engleză, franceză) la nivel avansat;

III. (1)Pentru înscrierea la concurs candidaţii vor prezenta un dosar care va conţine următoarele documente, în conformitate cu prevederile art. 35 alin.(1) din H.G nr. 1336/2022:
a)formular de înscriere la concurs, conform modelului prevăzut la anexa nr.2 din H.G nr. 1336/2022;
b)copia actului de identitate sau orice alt document care atestă identitatea, potrivit legii, aflate în termen de valabilitate;
c)copia certificatului de căsătorie sau a altui document prin care s-a realizat schimbarea de nume, după caz;
d)copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e)copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f)certificat de cazier judiciar sau, după caz, extrasul de pe cazierul judiciar;
g)adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h)certificatul de integritate comportamentală din care să reiasă că nu s-au comis infracţiuni prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i)curriculum vitae, model comun european.

Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii. Pentru candidaţii cu dizabilităţi, în situaţia solicitării de adaptare rezonabilă, adeverinţa care atestă starea de sănătate trebuie însoţită de copia certificatului de încadrare într-un grad de handicap, emis în condiţiile legii.
Copiile de pe actele prevăzute la lit. b)-e), precum şi copia certificatului de încadrare într-un grad de handicap se prezintă însoţite de documentele originale, care se certifică cu menţiunea "conform cu originalul" de către secretarul comisiei de concurs.
Documentul prevăzut la lit. f) poate fi înlocuit cu o declaraţie pe propria răspundere privind antecedentele penale. În acest caz, candidatul are obligaţia de a completa dosarul de concurs cu originalul documentului anterior datei de susţinere a probei scrise. 
Prin raportare la nevoile individuale, candidatul cu dizabilităţi poate înainta comisiei de concurs, în termenul prevăzut la art. 34, propunerea sa privind instrumentele necesare pentru asigurarea accesibilităţii probelor de concurs.


IV. Bibliografie și tematică pentru ocuparea postului vacant de Șef Serviciu – Serviciul Cultură


	Nr.
crt.
	BIBLIOGRAFIE
	TEMATICĂ

	1.
	Constituția României, republicată
	Titlul II- Drepturile, libertățile și îndatoririle fundamentale

	2.
	Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare
	Partea a VI-a – Titlul I, Titlul III

	3.
	Legea nr. 202/2002 privind egalitatea de șanse și de tratament între femei și bărbați, cu modificările și completările ulterioare
	Capitolul II,
Capitolul IV,
Capitolul VI.


	4.
	Ordonanţa nr. 137/2000 privind prevenirea şi sancţionarea tuturor formelor de discriminare -  Republicată, cu modificările și completările ulterioare
	Capitolul II - Secţiunea I

	5.
	Legea 311/2003 muzeelor şi a colecţiilor publice -Republicată, cu modificările și completările ulterioare
	Integral

	6.
	Legea nr. 334 din 31 mai 2002 privind bibliotecile – Republicată, cu modificările și completările ulterioare
	Capitolul I: Dispoziții generale, Capitolul III: Patrimoniul bibliotecilor Capitolul VII: Drepturile şi obligaţiile utilizatorilor 


	7.
	Hotărârea nr.1546 din 18 decembrie 2003 pentru aprobarea Normelor de conservare şi restaurare a bunurilor culturale mobile clasate

	Integral

	8.
	Legea nr. 182/2000 – privind protejarea patrimoniului cultural național mobil, cu modificările și completările ulterioare;

	Capitolul I – Dispoziții generale;
Capitolul III – Păstrarea, depozitarea și asigurarea securității bunurilor culturale mobile;
Capitolul IV – Conservarea și restaurarea bunurilor culturale mobile clasate


	9.
	Legea nr. 182/2000 – privind protejarea patrimoniului cultural național mobil, cu modificările și completările ulterioare;

	Capitolul I – Dispoziții generale;
Capitolul III – Păstrarea, depozitarea și asigurarea securității bunurilor culturale mobile;
Capitolul IV – Conservarea și restaurarea bunurilor culturale mobile clasate.






V. Calendarul concursului:
Concursul se va desfăşura la sediul Primăriei Municipiului Câmpina, din Bulevardul Culturii, nr.18, județul Prahova.
	Nr.
crt.
	Activități
	Data

	1.
	Publicarea anunțului
	09.11.2026

	2.
	Data limita pentru depunerea dosarelor de participare la concurs la adresa: Primăria Municipiului Câmpina, cu sediul în municipiul Câmpina, B-dul Culturii, nr.18, județul Prahova-la Registratura instituției
	23.11.2026 ora 16.00

	3.
	Selecţia dosarelor de către membrii comisiei de concurs
	24.11.2026 – 25.11.2026

	4.
	Afișarea rezultatelor selecției dosarelor de înscriere
	25.11.2026

	5.
	Depunerea contestaţiilor privind rezultatele selecţiei dosarelor
	26.11.2026       

	6.
	Afișarea rezultatului soluționării contestațiilor
	27.11.2026

	7.
	Susținerea probei scrise
	10.12.2026, ora 10.00

	8.
	Afişarea rezultatului probei scrise
	11.12.2026

	9.
	Depunerea contestaţiilor privind rezultatele probei scrise
	14.12.2026

	10.
	Afişarea rezultatului soluţionării contestaţiilor
	15.12.2026

	11.
	Susținerea interviului
	16.12.2026, ora 10.00

	12.
	Comunicarea rezultatelor după susţinerea interviului
	16.12.2026

	13.
	Depunerea contestaţiilor privind rezultatul interviului
	17.12.2026

	14.
	Afişarea rezultatului soluţionării contestaţiilor
	18.12.2026

	15.
	Afişarea rezultatului final al concursului
	21.12.2026



Dosarele de înscriere la concurs se depun în termen de 10 zile lucrătoare de la data publicării anunțului, respectiv de la data de 09 noiembrie 2026 până la data de 23 noiembrie 2026, inclusiv, de luni până joi, în intervalul orar 08.00 – 16.00, și vineri în intervalul orar 08.00 – 13.00, la sediul Primăriei Municipiului Câmpina, din Bulevardul Culturii, nr.18, la registratura instituției.


VI. ATRIBUȚIILE POSTULUI:

	· Conduce, organizează și coordonează activitatea personalului din cadrul compartimentelor subordonate;

	· Se documentează privind legislația în vigoare, își însușește actele normative ce țin de activitatea pe care o desfăsoară, legată de fișa postului, pune în executare legile şi celelalte acte normative secundare;

	· Elaborează informări privind activitatea desfășurată în cadrul serviciului;

	· Asigură colaborarea administrației locale cu organizațiile societății civile și organizațiile non  guvernamentale pentru dezvoltarea unor obiective comune;

	· Ține în permanență legătura și informează conducerea instituției cu privire la problemele ce apar în derularea activității din cadrul serviciului;

	· Răspunde în termenul legal la corespondența ce îi este adresată;

	· Ține și răspunde de evidența tuturor actelor pe care le instrumentează;

	· Participă și răspunde în fața organelor de control  de întreaga activitate a compartimentelor din cadrul serviciului;

	· Urmărește ca măsurile stabilite de organele de control pentru compatimentele din cadrul serviciului să fie realizate întocmai și la termen;

	· Asigură implementarea documentelor sistemului de management integrat elaborate și revizuirea acestora ori de câte ori este nevoie;

	· Verifică revizuirea procedurilor operaționale din cadrul compartimentelor din subordine;

	· Asigură planificarea, realizarea și raportarea indicatorilor de performanță pentru personalul din subordine;

	· Asigură păstrarea secretului datelor și informațiilor cu caracter confidențial  deținute sau la care are acces ca urmare a îndeplinirii atribuțiilor de serviciu;

	· Aduce la cunoștința întregului personal din subordine prevederile Regulamentului de Organizare și Funcționare, Regulamentului de Ordine Interioară, a tuturor măsurilor și deciziilor conducerii instituției;

	· Repartizează corespondența și lucrările atribuite spre rezolvare personalului din subordine;

	· Face propuneri privind detașarea, delegarea, mutarea, promovarea, transferul, perfecționarea profesională a personalului din subordine, în scopul îmbunătățirii activității;

	· Colaborează cu serviciile de specialitate ale instituțiilor din subordinea Consiliului Local în promovarea și susținerea intereselor municipalității;

	· Urmărește integrarea tehnicilor moderne în cadrul serviciului și dezvoltarea serviciilor specifice;

	· Controlează permanent activitatea personalului din subordine, prezența la locul de muncă, cantitatea și calitatea activității desfășurate de aceștia;

	· Întocmește fișele posturilor pentru posturile din subordine;

	· Întocmește rapoartele de evaluare ale personalului din subordine, în conformitate cu prevederile legale în viguare;

	· Coordoneazǎ ȋntreaga structură organizatoricǎ şi funcționalǎ a serviciului;

	· Rezolvă orice alte lucrări stabilite de șefii ierarhici;

	· Asigurǎ cunoaşterea politicii privind calitatea şi mediul;

	· Respectă procedurile aprobate ȋn cadrul SCIM la nivelul instituției.




	

	Relații suplimentare se pot obține la sediul Primăriei Municipiului Câmpina, din Bulevardul Culturii, nr.18, Municipiul Câmpina, județul Prahova, la Compartimentul Resurse Umane, la nr.tel. 0244 336134 int.155 și pe site-ul instituției www.primariacampina.ro, la secțiunea “Organizare” – “Angajări” – “Anunțuri angajare”.

Afișat astăzi, 09.11.2026, ora 10.00 la sediul Primăriei Municipiului Câmpina, pe pagina proprie de internet și pe portalul posturi.gov.ro.

